**Útboð av bilum**

**Landssjúkrahúsið skal keypa seks nýggjar bilar**

Bilarnir skulu nýtast í sambandi við at starvsfólk frá økispsykiatriini koyra út til borgarar kring landið.

**Bilarnir skulu í størstan mun lúka hesar treytir:**

* Skulu helst vera elbilar (góðar 400 km WLTP). Í øðrum lagi økonomiskir hybrid, plugin hybrid ella bensin bilar.
* Støddin á bilunum skal í minsta lagi vera í “Polo”-klassanum.
* Fýra vaksin skulu kunna brúka bilin (4 hurðar).
* Skulu helst hava automatisk gear, men hetta er ikki ein treyt.
* Skulu helst hava ein myrkan, neutralan lit – gráir/svartir.
* Skulu helst hava tónaðar rútar aftan.
* Skulu kunna leverast skjótast gjørligt, tó í seinasta lagi í januar 2022.
* Skulu vera egnaðir til at koyra millum bygdir í øllum veðri.

 **Vekting:**

* Prísur vektar 65% og koyrieginleikar, komfort, praktiskt nýtsluvirði, góðska og útgerð vekta 35%
* Førarin av bilinum metir um koyrieginleikar, komfort, praktiskt nýtsluvirði, góðsku og útgerð.

Tilboðini skulu vera greið og væl útgreinað, tvs. prísir við og uttan meirvirðisgjald.

Landssjúkrahúsið ynskir at royna bilarnar áðrenn avgerð verður tikin.

**Freistir**

|  |  |  |
| --- | --- | --- |
| **Freist** | **Hending** | **Viðmerking** |
| 23. november | Útbjóðingin verður kunngjørd á Keypsportalinum |  |
| 30. november | Møguleiki er at avtala tíð at síggja bilarnar, freistin fyri hetta er 30. november | Tíð kann bíleggjast hjá Inga Mittún, tlf. 211800, teldupost im@ls.fo |
| 2. desember | Spurningar og svar | Spurningar skulu vera skrivligir og skulu sendast til XXX á xx@ls.fo. Skjal við svarunum verður lagt á Keypsportalin. |
| 6. desember kl. 15.00 | Tilboð skulu vera inni  | Tilboð skulu sendast við telduposti til Inga Mittún, deildarstjóra á Landssjúkrahúsinum, á im@ls.fo. |
| 7. - 9. desember | Tilboð verða viðgjørd |  |
| 10. desember | Vinnarin verður kunngjørdur | Landssjúkrahúsið tilskilar sær eisini rætt til ikki at taka av nøkrum av innkomnu tilboðunum. |